RO
28.2.2022
Jurnalul Oficial al Uniunii Europene
L 55/41
REGULAMENTUL DE PUNERE ÎN APLICARE (UE) 2022/320 AL COMISIEI din 25 februarie 2022 privind autorizarea uleiului esențial de mandarină extras prin presare ca aditiv furajer pentru păsări de curte, porcine, rumegătoare, cai, iepuri și salmonide (Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene, având în vedere Regulamentul (CE) nr.
1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2), întrucât: (1)
Regulamentul (CE) nr.
1831/2003 prevede autorizarea aditivilor pentru hrana animalelor, precum și motivele și procedurile de acordare a unei astfel de autorizații.
Articolul 10 alineatul (2) din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).
(2)
În conformitate cu Directiva 70/524/CEE, uleiul esențial de mandarină a fost autorizat fără limită de timp ca aditiv furajer pentru toate speciile de animale.
Aditivul respectiv a fost ulterior înscris în Registrul aditivilor pentru hrana animalelor ca produs existent, în conformitate cu articolul 10 alineatul (1) litera (b) din Regulamentul (CE) nr.
1831/2003.
(3)
În conformitate cu articolul 10 alineatul (2) coroborat cu articolul 7 din Regulamentul (CE) nr.
1831/2003, a fost depusă o cerere pentru reevaluarea uleiului esențial de mandarină extras prin presare ca aditiv în hrana tuturor speciilor de animale.
(4)
Solicitantul a cerut ca uleiul esențial de mandarină extras prin presare să fie autorizat în vederea utilizării în apa de băut.
Regulamentul (CE) nr.
1831/2003 nu permite însă autorizarea compușilor aromatizanți în vederea utilizării în apa de băut.
Prin urmare, nu trebuie permisă utilizarea uleiului esențial de mandarină extras prin presare în apa de băut.
(5)
Solicitantul a cerut ca aditivul respectiv să fie clasificat în categoria „aditivi senzoriali” și în grupa funcțională „compuși aromatizanți”.
Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr.
1831/2003.
(6)
În avizul său din 5 mai 2021 (3), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, uleiul esențial de mandarină extras prin presare nu are efecte adverse asupra sănătății animalelor, a sănătății consumatorilor sau asupra mediului.
Cu toate acestea, nu s-a putut trage nicio concluzie în ceea ce privește animalele de companie și peștii ornamentali care nu sunt expuși în mod obișnuit la subproduse din citrice.
Autoritatea a concluzionat, de asemenea, că uleiul esențial de mandarină extras prin presare trebuie considerat ca fiind sensibilizant pentru piele și iritant pentru piele, ochi și căile respiratorii.
Prin urmare, Comisia consideră că este necesar să fie luate măsuri adecvate de protecție pentru a preveni efectele negative asupra sănătății umane, îndeosebi în ceea ce îi privește pe utilizatorii aditivului.
(7)
Autoritatea a concluzionat, de asemenea, că uleiul esențial de mandarină extras prin presare este recunoscut ca aromatizant pentru produsele alimentare, iar funcția sa în hrana pentru animale ar fi în esență aceeași ca în cazul produselor alimentare și, prin urmare, nu este necesară nicio demonstrare suplimentară a eficacității.
În plus, autoritatea a verificat raportul referitor la metodele de analiză a aditivului în hrana pentru animale, transmis de laboratorul de referință înființat prin Regulamentul (CE) nr.
1831/2003.
(1) JO L 268, 18.10.2003, p. 29.
(2) Directiva 70/524/CEE a Consiliului din 23 noiembrie 1970 privind aditivii din hrana animalelor (JO L 270, 14.12.1970, p. 1).
(3) EFSA Journal 2021;19(6):6625.